Errol Grech ta’ 37 sena miż-Żejtun wieġeb mhux ħati għall-akkużi li matul il-lejl li għadda kkaġuna ferita gravi fuq ħuh Rodrick li kien ċertifikat mill-Isptar Mater Dei li sofra ferita gravi f’wiċċu. Il-Prosekuzzjoni mmexxija mill-Ispettur Johann Fenech ma qablitx mat-talba tad-difiża mmexxija mill-Avukat Martin Fenech li l-imputat jingħata l-liberta proviżorja minħabba li l-protezzjoni li għandha tingħata lil żewġ xhieda fil-każ. Il-Maġistrat Micallef Zammit bagħtet lill-akkużat il-Ħabs sakemm ikun assigurat li tingħata protezzjoni lix-xhieda iżda rrakkomandat lid-Direttur tal-Ħabs biex l-akkużat jibqa’ jingħata l-kura meħtieġa.